cyanic-selkie/wikianc huggingface dataset:
Simon Pedersson Lie
Simon Pedersson Lie var ein norsk lærar, gardbrukar og stortingsmann frå Holum i Vest-Agder. Han var nærslekta med Søren Jaabæk og brørne hans.
Lie var fødd på Undal i Holum, faren var gardbrukar. Mora hans døydde då han var tre veker gammal og faren då han var seks år. Då han vart gammal nok, tok han over farsgarden og dreiv denne i lang tid. Samstundes var han lærar frå 1819 til 1864. Han var medlem av heradsstyret frå det vart oppretta i 1837 heilt fram til 1883, 1847-83 var han ordførar på få år nær. Elles var han forlikskommissær 1847-83, sparebankdirektør og amtsrevisor med meir. Lie representerte Lister og Mandals amt på Stortinget 1851-54 og 1859-60. I 1851 var han medlem av kyrkjekomiteen, 1854 av vegkomiteen og Lagtinget. På ny medlem av Lagtinget 1859-60, samt av justiskomite nr 1.
Lie døydde på slekstsgarden i Holum i 1885.
Värmdö-Evlinge
Värmdö-Evlinge er ein svensk tettstad i Värmdö kommun i Stockholms län i landskapet Uppland. I 2005 hadde tettstaden 482 innbyggjarar.
Gustaf Estlander
Gustaf Axel Estlander var ein finsk, seinare svensk, arkitekt, båtkonstruktør og skøytelaupar. Som skøyteløpar representerte han Storfyrstedømmet Finland.
Estlander vann EM på skøyter, allround i 1898. Han vart nest beste laupar i EM i 1897 og 1899, og nest beste lauper i VM på skøyter, allround i 1896 og tredje beste lauper i VM i 1898 men fekk ikkje medaljar då det i perioden 1891–1907 berre vart delt ut medaljar til meisteren.
Han er i Finland og Sverige mest kjend som arkitekt og båtkonstruktør, og han dreiv det tyske verftet Papst-Verft mellom 1918 og 1923. Omtrent 300 konstruksjonsteikningar av Estlanders båtar er i dag teke vare på i Sjöhistoriska museet i Stockholm. Estlander vart i 1927 svensk statsborgar.
Familie
Gustaf er yngre bror til jurist, professor, riksdagsman og OL-seglar Ernst Estlander. Faren deira var Jakob August Estlander, som var professor i kirurgi og statsråd.
Nuʽḍ
Nuʽḍ (نُعْض) eller Na`uḍ (نَعُض) er ein landsby vest i det sentrale Jemen. Han ligg i Sana guvernement.
Chastain Peak
Chastain Peak er ein fjelltopp, 2255 moh, nær senteret av Moulton Escarpment, heilt vest i Thiel Mountains. Det vart kartlagd av US Geological Survey Thiel Mountains-laget, 1960–61, og vart namngjeven av Advisory Committee on Antarctic Names etter William W. Chastain, som var flymekanikar i U.S. Navy og som mista livet i ein flystyrt under avgang frå Wilkes Station, 9. november 1961.
Baard Borge
Baard Herman Borge er ein norsk statsvitar og sakprosaforfattar. Han er professor ved UiT.
Borge disputerte med avhandlinga «I rettsoppgjørets lange skygger. Andre generasjons problemer i lys av moderne transisjonsteori» ved Universitetet i Bergen. Han var tidlegare forskingsassistent ved Senter for Samfunnsforskning. Han er medforfattar av Norsk krigsleksikon.
Sigurd Frosterus
Sigurd Frosterus var ein finsk arkitekt.
Frosterus tok eksamen ved Tekniska högskolan i Helsingfors 1902 og dreiv saman med arkitekt Gustaf Strengell eit arkitektbyrå 1902–1904. Dei teikna blant anna villa Ekudden (1904), som vart presidentbustad og no er eit museum over Urho Kekkonen.
Frosterus var òg ein aktiv kunstkritikar og mesen. Han planla den finske avdelinga på Göteborgs jubileumutstilling i 1923 og valde ut kunsten til utstillinga. Hans eiga kunstsamling vart etter at han døydde donert til Amos Andersons Konstmuseum i Helsingfors.
Värmlandsbro
Värmlandsbro er ein svensk tettstad i Säffle kommun i Värmlands län i landskapet Värmland. I 2005 hadde tettstaden 514 innbyggjarar.
My Coo Ca Choo
«My Coo Ca Choo» er debutsingelen til den engelske glamrockartisten Alvin Stardust. Singelen nådde andreplassen på UK Singles Chart i desember 1973. Glmarocksingelen gjorde det betre i Australia, der han låg sju veker på toppen av singellista og vart den bestseljande singelen i landet i 1974.
Songen vart skriven, sungen og spelt inn av Peter Shelley, under glamrocknamnet Alvin Stardust. Sjølv om han alt hadde dukka opp som Alvin Stardust på TV-programmet Lift Off, vart Shelley overraska over at singelen gjekk rett inn på lista veka etter. Sidan Shelley ikkje hadde noko ønske om å bli artisten han hadde som scenenamn, tenkte han at singelen skulle bli ein one-hit wonder. Den ideelle personen dukka opp, Bernard William Jewry, som på den tida spelte under artistnamnet Shane Fenton. Den nye «Stardust» spelte så på BBC Television-programmet Top of the Pops akkurat då singelen hadde gått inn på britisk topp 30, før singelen klatra til andreplassen. Shelley følgde så opp med ei rekkje hittar for Stardust, inkludert «Jealous Mind», som gjekk til topps på singellista i Storbritannia i mars 1974.
Bruno Granholm
Bruno Ferdinand Granholm var ein finsk arkitekt som arbeidde som sjefsarkitekt ved det finske jarnbaneverket i åra 1892-1926. Granholm teikna ei stort mengd jernbanestasjonar som til dømes alle stasjonane langs jarnbanelinja Kustbanan Åbo-Helsingfors.
Granholms arkitektur vert kjenneteikna av nasjonalromantiske ideal, med blant anna asymmetriske formar og mykje treutskjeringar.
Henning Stensrud
Henning Stensrud er ein norsk tidlegare skihoppar frå Lørenskog. Han vann tre bronsemedaljar i noregsmeisterskap, og vart nummer fire under verdsmeisterskapen 1998 i skiflyging.
Karriere
Stensrud debuterte i verdscupen i desember 1996, og var med i den norske OL-troppen i 1998. Han var då med på laget som vart nummer fire i laghoppinga, dei andre var Lasse Ottesen, Roar Ljøkelsøy og Kristian Brenden. Hans beste resultat i verdscupen er to fjerdeplassar, i Engelberg og i verdsmeisterskapen i skiflyging i Oberstdorf, begge renna i sesongen 1997/98. Medaljane i skiflygings-VM gjekk til verdsmeisteren Kazuyoshi Funaki, Sven Hannawald (sølv) og Dieter Thoma (bronse). Også i 2000 og 2006 deltok Stensrud i skiflygings-VM, då med liten suksess.
Stensrud kom på bronseplass i NM 1998 i stor bakke, og i normal bakke i 2003 og 2004. I alle dei tre nemnde meisterskapa var han sjanselaus på å vinne NM-tittelen. Han var beste nordmann då han i 2001-sesongen kom han på åttandeplass i normalbakkerennet i VM i Lahti.
Medaljar og besteplasseringar i noregsmeisterskap
Stensrud la opp som aktiv skihoppar i 2008. Seinare har han vore med i trenarteamet til det norske hopplandslaget.
Kéntavros
Kéntavros (gresk Κένταυρος, tyrkisk Ketenlik) er ein distriktsby i periferieininga Xánthi i periferien Aust-Makedonía og Thráki i Hellas. Han høyrer til kommunaleininga Mýki i kommunen Mýki.
Free Bird
«Free Bird» eller «Freebird» er ein powerballade av det amerikanske rockebandet Lynyrd Skynyrd. Songen vart først gjeven ut på debutalbumet deira i 1973 og har vore med på fleire seinare konsert- og samlealbum, inkludert ein versjon som ikkje tonar ut (på Skynyrd's Innyrds).
Songen vart gjeven ut på singel i november 1974 og nådde 19. plassen på Billboard Hot 100 i januar 1975 Ein konsertversjon av songen gjekk inn på listene seint i 1976, og nådde til slutt 38. plassen på lista i januar 1977.
Gitarsoloen i «Free Bird» vart av Guitar World rangert som den tredje beste gjennom tidene.
Songen vert rekna som signaturlåten til Lynyrd Skynyrd og vert nytta som avslutningssong på konsertane deira. Det er den lengste songen deira og har ofte strekt seg opp mot 15 minuttar.
Mottaing
«Free Bird» er med på lista til Rock and Roll Hall of Fame over dei 500 songane som forma rock and roll og er rangert på 193. plassen på lista til Rolling Stone over dei 500 beste songane gjennom tidene. I 2009 vart han rangert som den 26. beste hardrocksongen gjennom tidene av VH1.
I populærkulturen
Eit stjernelag av musikarar framførte songen i den siste episoden av The Tonight Show with Conan O'Brien. Will Ferrell song solovokal og spelte kubjølle og vart akkompagnert av Beck, Billy Gibbons frå ZZ Top, Ben Harper og O'Brien sjølv på gitar, trommeslagaren Max Weinberg og resten av husbandet på showet.
Songen er blitt nytta i fleire videospel, filmar og fjernsynsseria, inkludert Soylent Green, Westworld, The Towering Inferno, Logan's Run, The Doors, The Last Boy Scout, Soldier, Blood Diamond, Time Bandits, Spaceballs, Wayne's World, Josie and the Pussycats, Sid and Nancy, This Is Spinal Tap, Airheads, Bill & Ted's Excellent Adventure, Dude, Where's My Car?, Empire Records, High Fidelity, Rock Star, The Rocker, The Full Monty, Napoleon Dynamite, Idiocracy, Speed, Broken Arrow, Entrapment, Lethal Weapon 4, Exit Wounds, Mad Max: Fury Road, Guitar Hero II, Forrest Gump, American Pop, House of Cards, The Devil's Rejects, Guitar Hero: Smash Hits, Rock Band 3, ER, Everybody Loves Raymond, Grand Theft Auto: San Andreas, Californication, Kingsman: The Secret Service, Free Birds, That '70s Show, Flushed Away, Chicken Little, Elizabethtown, Toy Story 3,  The Simpsons og Family Guy.
Lynyrd Skynyrd
Studioversjonen (1973)
Andre versjonar
Det amerikanske dance-popbandet Will to Power skapte ein medley av denne songen og Peter Frampton sin «Baby, I Love Your Way» i 1988. Dene vart kalla «Baby, I Love Your Way/Freebird Medley» og låg ei veke på toppen av Billboard Hot 100 chart. Molly Hatchet spelte inn songen i 1985 på konsertalbumet Double Trouble Live. Han vart òg spelt av Wynonna Judd i 1994 på hyllestalbumet Skynyrd Frynds. Songen vart spelt inn av Bronx Casket Co. i 2005 på albumet deira Hellectric i gothstil. Det amerikanske bandet Phish spelte ein acappellaversjonen av songen på konsertane sine, oftast på 90-talet.
Blod-hjernebarrieren
Blod-hjernebarrieren er ein kompleks fleirsella struktur som hindrar visse molekyl (til dømes giftstoff) og patogen frå å kryssa over frå kapillar-blodårene til vevsvæska i sentralnervesystemet. Den viktigaste delen av barrieren er endotelsellene som dannar veggene i kapillara. Tette koplingar mellom endotelsellene avgrensar kva for molekyl som kan fara mellom dei og tvingar dei fleste til å gå gjennom sellene. Denne barrieren er meir avgrensande i blod-hjernebarrieren enn han er hjå andre endotel, og endotelsellene her er òg annleise. Blod-hjernebarrieren har ei viktig rolle for vedlikehaldet av eit tenleg miljø for signaloverføring hjå nerveseller.
Håvard Lie
Håvard Lie er ein tidlegare skihoppar frå Orkdal, medlem i Byåsen Idrettslag.
Blod-hjernebarrieren
Både pericyttar og astrocyttar ser ut til å spela ei rolle i reguleringa av blod-hjernebarrieren. Den ekstrasellulære matriksen har òg ei regulerande rolle.
Håvard Lie
Karriere
Lie debuterte i verdscupen under eit renn på Lillehammer 3. desember 1995. Totalt deltok han i 32 verdscuprenn og hans beste individuelle plassering var ein fjerdeplass i Falun 13. mars 1997. Han var med i Noreg sin tropp til verdsmeisterskapen i Trondheim same sesongen, der han vart nummer ni i normalbakkerennet. Saman med Roar Ljøkelsøy, Espen Bredesen og Lasse Ottesen hoppa han Noreg til ein femteplass i laghoppinga under meisterskapen. 1997-sesongen var hans beste i verdscupen, totalt enda han då på 28. plass med 160 verdscuppoeng.
Blod-hjernebarrieren
Veikte eller øydelagde blod-hjernebarrierar er funne i ulike sjukdomar som råkar sentralnervesystemet. Døme er multippel sklerose, Alzheimer, Parkinson-sjukom og epilepsi. Kvite blodseller kan fara gjennom blod-hjernebarrieren etter å ha sett i verk fleire steg, noko som er viktig for ulike immunoppgåver. Ved multippel sklerose spelar ei slik gjennomstrøyming av kvite blodseller ei rolle i danning av arr i sentralnervesystemet.
Håvard Lie
Karriere
Dei følgjande sesongane hamna Lie langt nede på resultatlistene i verdscupen. Frå 2002-sesongen og fram til 2004, då han la opp, måtte han jamnast nøye seg med å delta i kontinentalcupen i skihopping. Berre sjeldan fekk han prøve seg i verdscupen, utan noko gong å ta verdscuppoeng.
Lie var sidan trenar i treningsgruppa Trønderhopp.
Brendan O'Brien
Brendan O'Brien er ein USA-amerikansk plateprodusent, miksar, lydteknikar og musikar. Han har arbeidd med mange grupper og artistar gjennom karrieren sin, som AC/DC, Pearl Jam, Stone Temple Pilots, Soundgarden, Red Hot Chili Peppers, Bob Dylan, Rage Against the Machine og Bruce Springsteen. O'Brien har òg medverka på ei rekkje nu metal-album med artistar som Korn, Limp Bizkit, Incubus med fleire.
Ed King
Edward Calhoun King var ein USA-amerikansk musikar. Han var ein gitarist for det psykedeliske rockebandet Strawberry Alarm Clock og gitarist og bassist for southern rock-bandet Lynyrd Skynyrd frå 1972 til 1975 og igjen frå 1987 til 1996.
Nerodimka
Nerodimka (serbisk Неродимка Планина, Nerodimka planina, albansk Mali i Nerodimës) er eit fjell sør i Kosovo. Det har fått namn etter ei serbisk segn om ei kvinne som ikkje kan få barn (serbisk Неродимка, Nerodimka, som tyder «kvinne som ikkje kan få barn». Fjellet har to toppar, Bukova Glava på 1721 moh. og Kurkulica 1549 moh.
Byar og landsbyar
Av stader nær fjellet finn ein byane Uroševac (nordaust), Mušutište (vest), Grebno (aust) og Štrpce (sør), samt landsbyane Gornje Nerodimlje (nordaust), Jererc (nord), Bukosh (vest), Gaçkë (søraust) og Brezovica (sør)
Samuel Goudsmit
Samuel Abraham Goudsmit var ein nederlandsk-amerikansk fysikar. I 1925 oppdaga Goudsmit saman med studiekameraten sin George Uhlenbeck, at tilhøva i atomspektera som ein til då ikkje hadde kunna forklare ut frå Bohr-modellen, fekk forklaringa si om ein tenkte seg at elektrodane hadde eit spinn eller ein eigenrotasjon. Oppdaginga har vore særs viktig for forståinga av strukturen til atoma og atomkjernane.
Han tok doktorgraden i Leiden i 1927 og arbeidde frå den tid og fram til 1941 ved University of Michigan. Under andre verdskrigen arbeidde han med utviklinga av radar og vart i 1944 leier for ein hemmeleg undersøkingskommisjonen som skulle etterforske arbeida til tyskarane med utviklinga av kjernevåpen.
Goudsmit arbeidde etter krigen og fram til 1970 som professor ved Brookhaven National Laboratory.
Glâne
Glâne er eitt av sju distrikt i kantonen Fribourg i Sveits. Distriktet har eit areal på 168,8 km² og hadde 20 708 innbyggarar i 2010. Glâne grensar i sørvest mot kantonen Vaud.
Glâne omfattar 19 kommunar. Einast hovudstadskommunen Romont har meir enn 3 000 innbyggarar. Dei andre kommunane er Auboranges, Billens-Hennens, Chapelle, Châtonnaye, Ecublens, Grangettes, La Folliaz, Le Châtelard, Massonnens, Mézières, Montet, Rue, Siviriez, Torny, Ursy, Villaz-Saint-Pierre, Villorsonnens og Vuisternens-devant-Romont.
Pukakisjøen
Pukakisjøen er den største av tre tilnærma parallelle alpine innsjøar som ligg i nord-sør-retning langs den nordlege grensa til Mackenzie Basin på Sørøya på New Zealand. Dei andre er Tekaposjøen og Ohausjøen. Alle tre innsjøane vart danna ved at endemorenene til isbreane som drog seg attende og stengde av dalane dei låg i og danna morenesjøar.
Tilførsla av brevatn til innsjøane gir dei ein distinkt blå farge, som kjem frå ekstremt finmalne steinkorn i breane. Pukakisjøen har eit areal på 178,7 km², og overflata ligg normalt mellom 518,2 og 532 moh.. Innsjøen får tilførsle frå den forgreina Tasmanelva, som har kjeldene sine i breane Tasman- og Hookerbreen, nær Aoraki/Mount Cook. Frå den sørlege breidda av sjøen kan ein ha god utsikt til fjellet, som ligg 70 kilometer mot nord.
Lake Pukaki står no for ein del av den hydroelektriske produksjonen på New Zealand (Waitaki hydroelectric scheme). Det opphavlege utløpet til innsjøen låg sørenden, ut til Pukakielva. Utløpet er vorte demt opp, og kanalar leier vatn frå Pukakisjøen og Ohausjøen gjennom kraftstasjonen Ohau A til Ruataniwhsjøen. Pukaki får også tilførsle av vatn frå Tekaposjøen, som vert leia gjennom ein kanal til ein kraftstasjon på den austre breidda til Pukaki (Tekapo B station). Vassoverflata i innsjøen har vore heva to gonger for å auka lagringskapasiteten (9 m i 1940-åra, 37 m i 1970-åra), slik at Five Pound Note Island, som det ein gong var bilete av på den newzealandske fempundsetelen, no er neddemd. Den noverande sjøen har eit operasjonsområde på 13,8 m (høgdeområdet som sjøen kan regulerast innanfor), dette gir ein lagringskapasitet for energi tilsvarande 1 595 GWh. Saman med lagringskapasiteten til Tekaposjøen på 770 GWh, står dette for over halvparten av den hydroelektriske lagringskapasiteten på New Zealand.
Numayr i San‘a’
Numayr er ein landsby vest i det sentrale Jemen. Han ligg i San‘a’ guvernement.
Nanchang
Nanchang (hanzi 南昌, pinyin Nánchāng) er eit kinesisk byprefektur som er provinshovudstad i Jiangxi i det søraustlege Kina. Prefekturet har eit areal på 7 402 km², folketalet vart i 2010 berekna til 4,97 millionar. Innanfor bygrensene budde i 2004 i kring 1,89 millionar menneske.
Nanchang omfattar fem bydistrikt og fire fylke.
Næringsliv
Nanchang er eit regionalt midtpunkt for jordbruksproduksjonen i Jiangxi. Ris og appelsinar er dei største salsvarene. Ford Motor Company har ein fabrikk i Nanchang, og samarbeider med Jiangling Motor om bygging av varebilen Ford Transit. Fleire av industriverksemdene er sysselsett med delproduksjon til fly- og bilindustrien, metallurgi, elektromekanikk, samt med tekstil, tradisjonell kinesisk medisin og farmasøytika.
Historie
Under Han-dynastiet vart byen Gan bygd her ca. 201 f.Kr. I 589 e.Kr., under Sui-dynastiet fekk byen namnet Hongzhou og noko seinare dagens namn; Nanchang.
På 1900-talet vart byen kjend for si rolle for kommunististrørsla. Her gjennomførte kommunistane under leiing av Zhou Enlai den såkalla Nanchangoppstanden som braut ut 1. august 1927. Datoen 1. august vart seinare erklært som grunnleggingsdag for Folkets frigjeringshær.
Taiyuan
Taiyuan er eit byprefektur som er hovudstad i provinsen Shanxi i det nordlege Kina. Prefekturet har eit areal på 6 988 km², folketalet vart i 2009 berekna til 3,65 millionar. Innanfor bygrensene, med forstader, budde 2,5 millionar menneske i 2003.
Byprefekturet Taiyuan omfattar seks distrikt (区 qū), eitt byfylke (市 shì) og tre fylke (县 xiàn).
Historie
Arkeologiske funn viser at byens historie går tilbake til den eldste delen av Shang-dynastiet. Taiyuan var hovudstad, tufta av Zhaojianzi (赵简子) ca. 500 f.Kr., og heitte då 'Jinyang' (晋阳). Han fekk namnet «Taiyuan» under Qin-dynastiet. Jinyang var eit strategisk senter i oldtidsstaten Zhao. Etter at Qin erobra Zhao i 221 f.Kr., var byen sete for eit kommanderi. Under den seinare Han-perioden var byen hovudstad for provinsen Bingzhou.
Ei tid på 500-talet var Taiyuan sekundær hovudstad for Det austlege Wei og for Det nordlege Qi, og voks seg større. Han vart då eit senter for buddhismen. Ein ny by vart bygd i 562, og i 1773 slått saman med den gamle byen. Grunnleggaren av Tang-dynastiet byrja erobringa av Kina med Taiyuan som viktig base, godt støtta av det lokale aristokratiet. Periodevis var byen den nordlege hovudstaden for Tang. Han vart eit sterkt forskansa militært støttepunkt.
Ei rekke keisarar kom frå Taiyuan; den mest kjende er Tang-keisaren Li Shimin.
Byen låg i det som no er Taiyuanzhen, nokre kilometer aust for dagens bykjerne. Etter at Song-dynastiet kom til makt i 960, byrja ein i 982 å bygge ein helt ny by ved breiddene til elva Fen He. Byen vart sete for eit overordna prefektur i 1059 og administrativ hovudstad for Hedong i 1107, noko han vart verande til slutten av Yuan-dynastiet (1368).
Ved byrjinga av Ming-dynastiet (1368–1644) fekk byen namnet Taiyuan Fu (府; fu, som betyr «hovudby»), eit namn han hadde til 1912. Under Ming-dynastiet og Qing-dynastiet var Taiyuan Fu hovudstad for Shanxi.
I 1907 steig Taiyuans vekt då byen fekk jernbanesamband med Shijiazhuang i Zhili, på hovudlinja mellom Beijing og Wuhan. Kort etter vart Taiyuan ramma av økonomiske nedgangstider. På 1800-talet hadde handelsstanden og det lokale bankvesenet vore svært vitig, men mellom anna grunna moderniseringa av det kinesiske bankvesenet kom Taiyuan og heile Shanxi i bakevja.
Under republikken, 1911-49, vart bynamnet endra til Yangqu, eit namn han hadde til 1947. Krigsherren Yen Hsi-shan rådde over byen frå 1913 til 1948. Taiyuan blomstra økonomisk og industrien voks. Nye jarnbanesamband både til dei sørvestlege delane av provinsen og nordover til Datong spela her ei rolle.
Etter Japan sin invasjon i 1937 heldt den industrielle veksten fram. Den japanske hæren i Shanxi slutta seg i 1945 til Yen Hsi-shan og kjempa for han til kommunistane erobra Taiyuan i 1948.
Wilhelm Saxild
Wilhelm Jens Gram Saxild var ein norsk lærar, postmeister og stortingsmann, fødd i Norderhov i Buskerud.
Taiyuan
Historie
Sidan den kommunistiske maktovertakinga i 1949 har Taiyuan bygd ut den industrielle basisen. Tungindustrien, jarn- og stålverk, har forsett som den viktigaste, då den lokale kolproduksjonen er svært stor. Det vert også produsert maskinar, sement og kjemiske produkt. Byen har også fått store forskings- og utdanningsinstitusjonar.
Wilhelm Saxild
Saxild var son til ein prokurator. Han voks opp i Trondheim og etter faren døydde, hos ein morbror i Kolvereid. Han studerte geologi og tok bergeksamen i 1846. I 1849 vart han styrar av krutverket tilhøyrande Kongsberg sølvverk. Året etter vart han timelærar ved middel- og realskulen i Larvik, før han atter var tilbake på Kongsberg 1852-54 som aspirant ved sølvverket. Adjunkt ved Kongsberg middel- og realskule frå 1854, i tillegg forstandar for den elementære bergskulen frå 1867. År 1877 tilsett som postmeister i Risør.
Taiyuan
Historie
Jinci-tempelanlegget vart i 1961 oppført på Folkerepublikken Kina si liste over verneverdige kulturminne.
Wilhelm Saxild
Saxild var 1. representant frå Kongsberg på Stortinget 1859-60, han var sekretær i næringskomite nr 1. Han døydde i Kristiania i 1884, under eit mellombels opphald.
12 Stones
12 Stones er ei USA-amerikansk rockegruppe som vart danna i Mandeville i Louisiana i år 2000.
Karriere
Fleire av songane til gruppa har vorte brukt innan filmmusikk. Singelen My Life vart brukt i filmen Scorpion King, singelen Shadows (2002) vart brukt til traileren til Pirates of the Caribbean: Dead Man's Chest og Photograph (2002) var med i lydsporet til Filmen Elektra. Songen Let Go vart skriven eksklusivt for soundtracket til Daredevil.
Bandet har no forlate Wind-up Records til fordel for Universal Music. Dei har allereie spelt inn sitt fjerde studioalbum, Only Human som står på trappene og skal etter planen gjevast ut tidleg i 2012.
Namn
Namnet 12 Stones er ein referanse til dei kristne verdiane som gruppa står for. Gruppa oppgjev tre moglege tolkingar; de tolv steinane i den tradisjonelle hoshen som vart boren av øvsteprestane i levittordenen i Det gamle testamentet, dei tolv steinane israelittane sette opp etter at dei hadde kryssa elva Jordan og dei tolv læresveinane som fylgde Jesus Kristus.
Musikkgruppa Caravan
Caravan er eit engelsk band frå Canterbury-området, skipa av dei tidlegare Wilde Flowers-medlemmane David Sinclair, Richard Sinclair, Pye Hastings og Richard Coughlan i 1968. Bandet oppnådde aldri større kommersiell suksess, slik det var venta tidleg i karrieren deira, men dei er likevel rekna som ein viktig del av Canterbury scene med ei blanding av psykedelisk rock, jazz og klassisk musikk til ein særeigen stil innan progressiv rock.
Bandet var opphavleg basert i Whitstable i Kent, nær Canterbury, men flytta til London då dei for ei kort tid hadde kontrakt med Verve Records. Etter at dei vart droppa av Verve, signerte bandet for Decca Records, der dei gav ut det mest kritikarroste albumet sitt, In the Land of Grey and Pink, i 1971. Dave Sinclair slutta etter at dette albumet kom ut og bandet vart oppløyst året etter. Hastings og Coughlan la til nye medlemmar mellom anna bratsjisten Geoffrey Richardson, og dei heldt fram før dei vart oppløyst igjen i 1978.
Pashtrik
Pashtrik (serbisk Паштрик, Paštrik) er eit fjell i Kosovo og Albania. Det måler 1986 meter over havet og toppen dannar grensa mellom dei to landa. Elva Kvite Drin renn forbi fjellet.
Musikkgruppa Caravan
Bandet har oppstått på ny fleire gonger dei neste tiåra, og er framleis aktive som eit konsertband, trass i at Coughlan døydde i desember 2013.
Pashtrik
To tredjedelar av fjellet ligg i Albania, og ligg nordaust i landet. Ved fjellet ligg landsbyen Krumë. Resten av fjellet ligg sørvest i Kosovo og her ligg landsbyen Gjonaj like ved.
Musikkgruppa Caravan
Tidleg karriere
Coughlan, Hastings og dei to Sinclair-syskenborna skipa så Caravan i 1968. «Me hadde alle det same målet» sa Richard Sinclair, «å skape vår eigen musikk, skrive han sjølv, og klare å leve av det.» Bandet leide eit hus i Whitstable i Kent for eit halt år, der dei byrja å skrive og øve inn nye songar. Dei lånte òg høgtalaranlegget til Soft Machine for øvingar, medan dette bandet var på turné med Jimi Hendrix i USA, sidan Caravan ikkje hadde råd til sitt eige utstyr. Dei vart tvinga til å flytte ut i juni og enda opp med å bu i telt og øve i ei lokal kyrkje. Innan oktober vart dei lagt merke til at musikkforleggjaren Ian Ralfini, som signerte dei til det amerikanske plateselskapet Verve Records, og vart den første britiske artisten dei signerte. Verve gav sidan ut debutalbumet deira, Caravan (1968), seinare same året, men nokre få månader seinare trekte selskapet seg ut av den britiske plateindustrien og droppa bandet.
Etter ei rekkje konsertar i London, inkludert Speakeasy Club, vart bandet introdusert for Terry King, som vart den førte manageren deira. David Hitchcock, som hadde arbeidd i kunstavdelinga til Decca Records, bad direktøren i selskapet, Hugh Mendl, om å signere bandet. Dei byrja å spele inn det andre albumet sitt, If I Could Do It All Over Again, I'd Do It All Over You (1970) i september 1969, medan dei heldt fram å spele på universiteta og deltok på festivalar i lag med Pink Floyd, Yes, The Nice og Soft Machine. Innspelinga av If I could ... heldt fram i februar 1970 med den 14 minuttar lange «For Richard», som synte kontrasten i stilen til bandet og ein påverknad av jazzrock. Albumet kom ut i august, samstundes med ein konsert på Plumptonfestivalen med Van der Graaf Generator, Yes og Colosseum. Singelen frå albumet, «Hello Hello», gjorde at dei fekk spele på TV-showet Top of the Pops, der dei framførte tittelsporet frå albumet.
Caravan hadde byrja å få eit større publikum i midten av 1970, og dei spelte på Kralingen Pop Festival i Nederland føre 250 000 personar og den tiande Plumptonfestivalen. Hausten 1970 byrja Caravan å arbeide på eit av dei mest kritikarroste albuma sine, In the Land of Grey and Pink (1971). Balansen i låtskrivinga endra seg frå dei to førre albuma, der Richard Sinclair tok ei meir dominerande rolle. Songen hans «Golf Girl» vart opphavleg skriven om den dåverande kjærasten (og framtidige kona), men teksten vart omskriven for den endelege utgåva. Gruppa valde å følgje opp «For Richard» med ein suite av korte seksjonar av songar skrivne av David Sinclair, som resten av bandet arbeidde på og knytte saman til eit verk som dekte ei heil plateside, «Nine Feet Underground». Sjølv om sporet vart spelt inn i fem delar og så sett saman, framførte bandet suiten på konsertar slik det vart presentert på albumet, og vart eit populært spor i setlista deira deira. Albumet kom ut i april 1971 og sjølv om det ikkje gjekk inn på salslistar, har det vore i trykk sidan den gongen og ommastra for CD fleire gonger, mellom anna ei digital ommastring av Steven Wilson frå Porcupine Tree. og særskild vart «Nine Feet Underground» spelt mykje på nattlege FM-radioprogram i 1970-åra.
Trass i kritikarssuksessen med In the Land of Grey and Pink var gruppa skuffa over mangelen på salssuksess, og trudde at Decca ikkje marknadsførte bandet skikkeleg eller investerte nok pengar i dei. I august 1971 tok David Sinclair i mot eit jobbtilbod frå det nye bandet til den tidlegare Soft Machine-trommeslagaren Robert Wyatt, Matching Mole. Sinclaire snakka sidan om dette og sa «Eg følte at det heile stagnerte ... eg ønskte å spele med andre folk, men måtte akseptere at med Caravan var det alt eller ingenting.» Hastings hugsar at «Avgangen til Dave var eit alvorleg slag.»
Besetningsendringar
Dei attverande medlemmane heldt fram i lag og Richard Sinclair inviterte inn klaverspelaren Steve Miller i bandet. Men det raskt klart at stilen til bandet kom til å bli annleis. Sinclair og Miller ønskte å spele meir jazzrock, medan Hastings var frustrert over at den tidlegare stilen deira vart neglisjert, og at det var «nær umogeleg» å få Miller til å spele i David Sinclair sin stil. Bandet byrja å spele inn eit nytt album, Waterloo Lily (1972) seint i 1971, som var første gongen dei brukte orkester, arrangert av Hastings og broren Jimmy, som hadde vore gjesteartist på dei to førre albuma. Albumet kom ut i mai 1972, men denne gongen vart dei musikalske skilnadene tydelege og etter ein konsert i lag med Genesis i juli, vart bandet oppløyst. Richard Sinclair sa seinare at «det fungerte ikkje heilt med Steve i bandet fordi musikken byrja å verte litt for laus for måten Pye og Richard Coughlan spelte.»
Hastings og Coughlan valde å halde fram som Caravan, og duoen henta inn bratsjisten Geoffrey Richardson, bassisten Stu Evans og klaverspelaren Derek Austin og turnerte mykje. Denne besetninga spelte ikkje inn musikk i lag før Evans vart erstatta av John G. Perry og Dave Sinclair kom attende i gruppa i 1973.
Albumet som så kom ut, For Girls Who Grow Plump in the Night (1973), fekk god kritikk og synte at gruppa kunne overleve utan vokalisten Richard Sinclair. Jimmy Hastings tok seg igjen av orkestreringa i lag med Martyn Ford og John Bell, medan Mike Ratledge frå Soft Machine medverka med det instrumentale stykket, «Backwards» som ein del av ein medley. Gruppa følgde opp med eit konsertalbum, Caravan and the New Symphonia (1974), som inkluderte orkesterarrangement av Ford og dirigerte av Simon Jeffes.
Perry slutta etter New Symphonia og vart erstatta av Mike Wedgwood for albumet Cunning Stunts (1975), som nådde topp 50 i Storbritannia og nådde 124. plassen i USA. Det vart det siste albumet dei gav ut på Decca, som kom etter ei rekkje andre problem for bandet. David Sinclair slutta etter albumet vart spelt inn og vart erstatta av Jan Schelhaas, og stilen til bandet vart meir kommersiell. Gruppa fekk kontrakt med Miles Copeland sitt BTM Records og spelte inn Blind Dog at St. Dunstans (1976) som vart ein liten hit, men på dette stadiet var ikkje lenger gruppa lenger i takt mdd dei rådande musikalske trendane, og etter eit siste album, Better by Far (1977) for Arista Records, vart gruppa oppløyst.
Junior Eurovision Song Contest 2015
Junior Eurovision Song Contest 2015 (JESC 2015) var den 13. gongen Junior Eurovision Song Contest vart arrangert. Tevlinga vart halden i Arena Armeets i Sofia i Bulgaria. Finalen fann stad 21. november 2015. Dette var fyrste gongen Bulgaria arrangerte tevlinga.
Musikkgruppa Caravan
Seinare år
Caravan var ikkje aktive i 1980-åra, men kom saman att i 1990 for det som skulle vere ein eingongskonsert for fjernsyn. Dette sparka derimot liv i karrieren deira att. Gruppa fortsette å turnere tidleg i 1990-åra, før Richard Sinclair slutta. Han vart erstatta av Jim Leverton, med Geoffrey Richardson inn att i bandet. Denne utgåva av gruppa gav ut The Battle of Hastings i 1995.
Junior Eurovision Song Contest 2015
Sytten land deltok i tevlinga, det høgste talet på land sidan Junior Eurovision Song Contest 2007, då same mengd land deltok. Australia og Irland debuterte i tevlinga. To land kom attende til tevlinga; Albania og Makedonia, etter høvesvis to og eit år.
Malta vann tevlinga for andre gong, med songen «Not My Soul» sungen av Destiny Chukunyere. Ho fekk den høgaste poengsummen i historia til tevlinga, med 185 poeng.
Musikkgruppa Caravan
Seinare år
Gruppa fortsette å spele inn i 2000-åra. Dei selde godt og hadde ein fast fanbase med støtte frå Stuart Maconie-programmet «Freak Zone» på BBC 6 Music. Etter å ha spelt på NEARFest i 2002, gav dei ut The Unauthorized Breakfast Item i 2003, der David Sinclair vart erstatta av Jan Schelhaas. Ei arkivsamling av BBC-innspelingar frå 1968–1975, The Show of Our Lives kom ut i 2007. I 2010 annonserte Pye Hastings at badet skulle halde ein konsert i Metropolis Studios for ITV, som fann stad desember 2010. Nye songar vart skrivne for denne konserten og bandet fekk med seg Mark Walker på trommer og perkusjon, sidan Richard Coughlan, som framleis var medlem i bandet, var for sjuk til å turnere med gruppa. DVD-n frå denne konserten kom ut i mai 2011 og innspelinga av ITV-konserten vart vist som ein del av Legend-serien.
Den 1. desember 2013 døydde Coughlan etter å ha slite med dårleg helse i nokre år.
Skålavegen i Molde
Skålavegen er ein del av fylkesveg 64 i Molde kommune i Romsdal i Møre og Romsdal. Vegen vart opna 24. mai 1991 og går frå kryss med europaveg 39 i Lergrovika gjennom den 2743 meter lange Fannefjordtunnelen under Fannefjorden, vidare over Bolsøya, over den 555 meter lange Bolsøybrua over Bolsøysundet og møter den gamle riksvegen mellom Grønnes og Røvik på Skålahalvøya.
Skålavegen vart bygd som fastlandsamband for Bolsøya og som eit ferjeavløysingsprosjekt, og erstatta ferjestrekningane Molde-Bolsøya, som var ei mindre fylkesvegrute, og Lønset-Grønast, som inntil opninga til vegen var fylkesveg 64 si kryssing av Fannefjorden.
Vegen var delvis bompengefinansiert med ein estimert løpetid (nedbetalingstid) på 20 år, men var nedbetalt etter 14 år, og vart bompengefri klokka 12 den 15. juli 2005.
Safwanåsen
Safwan eller Jabal Sanam er ein ås i Basra guvernement i Sør-Irak. Safwan er det høgaste punktet i regionen, med ei høgd på kring 135 meter over havet.
Irakkrigen i 2003
Den 19. mars 2003 gjekk det amerikanske militæret til åtak på den irakiske hæren som hadde ein observasjonspost på Safwan.
Windhoek
Windhoek er hovudstaden i Namibia og ligg 1654 meter over havet midt inne i landet. Byen er eit handels- og administrasjonssenter og hadde i 2002 eit innbyggjartal på rundt 233 500. I byen er det anglikansk og katolsk bispesete og ein del tysk kolonialarkitektur.
Windhoek har vore hovudstaden i Namibia sidan landet fekk sjølvstendet i 1990.
Eva Vinje Aurdal
Eva Vinje Aurdal er ein norsk lokalpolitikar frå Arbeidarpartiet som er ordførar i Ålesund frå 2015 og leiar i Fellesnemnda for Nye Ålesund kommune.
Ho har vore vararepresentant til Stortinget for Møre og Romsdal frå 2009. Frå 2012 er ho styremedlem i Helse Midt-Noreg.
Aurdal er frå Stordal kommune i Møre og Romsdal. Aurdal er utdanna lærar, og bur på Nørvøy. Ho er gift med Leon Aurdal, som er rådmann i Sula kommune. Dei har to barn: Martine Aurdal og Andrea Aurdal.
Veveyse
Veveyse er eitt av sju distrikt i kantonen Fribourg i Sveits. Distriktet har eit areal på 134,3 km² og hadde 15 339 innbyggarar i 2010. Veveyse grensar i sør og i vest mot kantonen Vaud.
Veveyse omfattar 9 kommunar. Den mest folkerike kommunen, Châtel-Saint-Denis, er hovudstad i distriktet. Dei andre kommunane er Attalens, Bossonnens, Châtel-Saint-Denis, Granges, La Verrerie, Le Flon, Remaufens, Saint-Martin og Semsales.
Varnhem
Varnhem er ein svensk tettstad i Skara kommun i Västra Götalands län i landskapet Västergötland. I 2005 hadde tettstaden 718 innbyggjarar. Varnhem ligg cirka 13 kilometer aust for Skara.
Nusayl Zirajah
Nusayl Zirajah er ein landsby vest i det sentrale Jemen. Han ligg i San‘a’ guvernement.
Allen Collins
Biografi
Allen Collins vart med Skynyrd i Jacksonville i Florida berre to veker etter at bandet vart skipa av Ronnie Van Zant og Gary Rossington, i lag med Bob Burns og Larry Junstrom. Collins og songaren Ronnie Van Zant skreiv mange av dei største hittane til bandet, som «Free Bird», «Gimme Three Steps» og «That Smell». Bandet slo gjennom nasjonalt i starten av 1973 då dei var oppvarming for The Who på Quadrophenia-turneen deira. Den 20. oktober 1977 styrta flyet som førte Lynyrd Skynyrd mellom to konsertar i ein skog i Mississippi og tok livet av tre bandmedlemmar, inkludert Van Zant. Collins vart alvorleg skadd i styrten, mellom anna i høgrearmen som vart tilrådd å amputerast. Faren til Collins nekta og han vart omsider frisk att.
Den 29. januar 1986 var Collins involvert i ei bilulukke der kjærasten hans, Debra Jean Watts, mista livet. Collins sjølv vart lam frå livet og ned, medan han hadde avgrensa rørsle i armane og hendene. Han kom aldri til å spele gitar på scenen igjen, men var med på den første konserten til bandet etter dei starta opp att, men berre som musikalsk leiar. Collins døydde 23. januar 1990 av kronisk lungebetennelse som han fekk av lamminga si. Han vart gravlagde ved sidan av kona si i Jacksonville i Florida. I 2006 vart Collins posthumt innlemma i Rock and Roll Hall of Fame som medlem av Lynyrd Skynyrd.
Alv Jakob Fostervoll
Alv Jakob Fostervoll var ein politikar frå Kristiansund. Han var forsvarsminister i dei to Bratteli-regjeringane; 1971-72 og 1973-76, og var stortingsrepresentant for Arbeidarpartiet 1969-77. Fostervoll var fylkesmann i Møre og Romsdal frå 1977 til 2002.
Liv og gjerning
Fostervoll vart utdanna befalingsmann i Feltartilleriet og tok lærarprøva i 1956. I tida frå 1956 til -67 var han lærar i heimbyen Kristiansund, deretter var han rektor ved Gomalandet skole, også i heimbyen. Han fekk fyrsteplassen på Møre og Romsdal Arbeidarparti si liste til stortingsvalet 1969 og hadde stortingsplass til 1977. På Tinget var han medlem av finanskomiteen og leiar av kommunal- og miljøvernkomiteen.
Forsvarsminister
USA, ved utanriksminister Henry Kissinger, forsvarsminister James Schlesinger og USA sin ambassadør i Noreg, byrja då å presse statsminister Trygve Bratteli, for straks å trumfe igjennom kjøp av USA-amerikanske fly. Ambassadøren truga med «straff», «alvorlige» konsekvensar og tap av «svært omfattende fordeler» dersom ein venta med kjøpet. Forsvarsminister Alv Jakob Fostervoll hadde uttrykt sterk støtte til USA-amerikanske fly, og hans motstand mot særleg det svenske flyet var «emosjonell, ekstremt negativ og inneholdt nedsettende og skarpe referanser til svensk nøytralitet og dertil hørende upålitelighet», i fylgje ambassaden sin rapport til utanriksminister Kissinger i november 1974. Fostervoll møtte USA sin ambassadør etter Bratteli-møtet, og berre ei veke etter møtet kunne Aftenposten 22. mars melde om at den norske regjeringa hadde bestemt seg for amerikanske F-16, uavhengig av kva fly dei andre nordeuropeiske NATO-landa ville velje.
Fylkesmann og forsvarslobbyist
Fostervoll stilte ikkje til val i 1977, han var allereie sikra jobb som fylkesmann i heimefylket. Han sat i fylkesmannsembetet i 25 år, der han gjorde lite av seg. Ved sidan av dette embetet var han president i Norges Forsvarsforening 1981-89 og formann i Den norske Atlanterhavskomite 1995-2007.
Fostervoll døydde i 2015 etter ei tids sjukdom.
Osmo Lappo
Osmo Tapio Lappo er ein finsk arkitekt. Han er kjend som ein av Finlands fremste innan betongarkitektur. Han har blant anna teikna brakkeanlegget for garnisonen i Vekarajärvi i Kouvola (1966–75). Det står på Docomomos liste over dei viktigaste moderne byggverka i Finland. Lappos stil er minimalistisk med volummessig enkle bygningseiningar og rimeleg materialbruk.
Han har teikna fleire andre militærbygg, skolar og symjehaller. I 1979 hadde han ansvaret for den nye kontorbygningen til IBM i Helsingfors, og i 1987 kom det eit andre byggetrinn her.
I 1978 fekk Lappo den finske staten sin arkitekturpris. I 1962 fekk han tredjepris i ein konkurranse om nyutforming av Karl Johan-kvartalet i Oslo.
2K22 Tunguska
2S6 (russisk 2С6 «Тунгу́ска»), NATO-kallenamn SA-19 Grisom) er eit sovjetisk sjølvdrive luftvernskøyretøy med to 30 mm maskinkanonar og åtte SA-19 luftvernsmissil. Utsjånaden er det ganske lik tyske Gepard. Kanonane har ei effektiv skotvidde på rundt 3 000 meter og missila rundt 8 km.
2K22 Tunguska vart utvikla tidleg på 1980-talet. Det er framleis i teneste i tidlegare sovjetstatar.
Christoffersen Heights
Christoffersen Heights er eit breitt, snødekt fjell sør i sentrale delar av Jones Mountains, sørover frå Bonnabeau Dome og Anderson Dome. Dei vart kartlagde av University of Minnesota Jones Mountains Party, 1960–61, og vart namngjeven av Advisory Committee on Antarctic Names etter løytnant Ernest H. Christoffersen, U.S. Navy Reserve, medpilot på flyet som vitja Eights Coast-området i november 1961.
Dave Sinclair
David Sinclair er ein klaverspelar (orgel, piano, cembalo, elektrisk piano, Mellotron og meir) knytt til Canterbury scene sidan slutten av 1960-åra. Han vart kjend med musikkgruppa Caravan og skreiv somme av dei mest kjende songane deira, som «For Richard», «Nine Feet Underground», «The Dabsong Conshirtoe» og «Proper Job/Back To Front».
Biografi
Han starta karrieren sin kring 1966-1967 med The Wilde Flowers, før han var med å skipe Caravan i 1968 med syskenbarnet Richard Sinclair (bass/vokal), Pye Hastings (gitar/vokal) og Richard Coughlan (trommer) og var inn og ut av dette bandet i 35 år. Innimellom periodane i Caravan, var han medlem av Matching Mole (1971–72), Hatfield and the North (1972–73), The Polite Force (1976–77) og Camel (1978-1979).
Tidleg i 2000-åra gav han ut to soloalbum, Full Circle og Into the Sun (begge 2003). Han flytta til Kyoto i Japan i 2005. Det siste soloalbumet hans, Out of Sinc, kom ut i juni 2018.
Diskografi
Caravan
Camel
Robert Wyatt
Jealous Mind
«Jealous Mind» er ein song av Alvin Stardust frå 1974, skriven og produsert av Peter Shelley. «Jealous Mind» var den einaste singelen til Stardust som gjekk til topps på UK Singles Chart, og låg ei veke på toppen i mars 1974. Singelen kom ut på Magnet Records.
Dave Sinclair
Diskografi
Polite Force
Väröbacka
Väröbacka er ein svensk tettstad i Varbergs kommun i Hallands län i Halland. I 2005 hadde tettstaden 521 innbyggjarar. Väröbacka ligg cirka 20 kilometer nord for Varberg
Qahazah
Qahazah er ein landsby vest i det sentrale Jemen. Han ligg i San‘a’ guvernement.
Christian Meyer
Christian Meyer er ein norsk, tidlegare skihoppar og seinare trenar. Han er fødd i Orkdal, tevla for Selbu Idrettslag og treningsgruppa Trønderhopp. Meyer vann NM-sølv i normal bakke i 1999, Morten Ågheim vart noregsmeister.
Aktiv
Meyer debuterte i verdscupen sesongen 1996/97 med ein 28. og ein 30. plass i de to renna han fekk delta i den sesongen. I sesongen 1998/99 deltok han i 22 verdscuprenn. Hans beste individuelle plassering var ein 6. plass i Zakopane 16. januar 1999, og han enda den sesongen på 31. plass i verdscupen med 168 poeng. Åra 2002-04 deltok Meyer i kontinentalcupen i skihopping, men utan å oppnå topplasseringar.
Medaljar og besteplasseringar i noregsmeisterskap
Han la opp i 2004.
Trenar
Meyer har vore trenar i Trønderhopp. Han overtok i 2011 som hovudtrenar for det norske kvinnelandslaget.
Distriktet Conthey
Distriktet Conthey er eitt av 14 distrikt i kantonen Valais i Sveits. Distriktet har eit areal på 234,2 km² og hadde 24 211 innbyggarar i 2010. Conthey, som har namn etter hovudstaden i distriktet, grensar i nordvest mot kantonen Vaud.
Distriktet Conthey består av fem kommunar; Ardon, Chamoson, Conthey, Nendaz og Vétroz.
Marrakesh Express
«Marrakesh Express» er ein song spelt inn av Crosby, Stills & Nash, som dei gav ut på Crosby, Stills & Nash i 1969. Graham Nash, tidlegare medlem i The Hollies, skreiv songen og hadde opphavleg tenkt å spele inn songen med det gamle bandet sitt. The Hollies gjorde eit forsøk på det, men det vart aldri noko meir av det.
Songen vart òg gjeven ut som den første singelen til CSN i 1969. Songen nådde 28. plass i USA og 17. plass i Storbritannia.
Marrakesh er ein by i Marokko som er kjend for lêrvarer. Marrakesh Express er eit tog Nash tok ein gong på ei reise dit frå Casablanca i 1966. Teksten er fylt med syn, lydar og stemningar han møtte på turen. I eit intervju med Rolling Stone fortalte Nash at han reiste på første klasse, men at det var så keisamt at han gjekk for å sitje med bermen og «endene, grisane og hønene».
Gullane
Gullane  er ein landsby i regionen East Lothian på austkysten av Skottland. Han har kring 4000 innbyggjarar og ligg ved den sørlege breidda av Firth of Forth.
Staden er mest kjend for golfbanen Muirfield, som er ein av klubbane som er vertskap for The Open Championship. Det ligg òg fleire andre golfklubbar der, blant anna Gullane Golf Club med tre 18-holsbanar.
Gullane har ei prislønt strand med store sanddyner. Folkesetnaden har ei overvekt av eldre menneske, men tilflytting blant anna frå Edinburgh, som ligg omkring 35 km unna og dermed innan pendlaravstand, har ført til at nye bustadområde har vorte bygde og at folketalet har vakse.
Jebel Sasan
Jebel Sasan (arabisk جبل ساسان,چياى ساسان) er ein stor ås i Tel Afar-distriktet i Ninive guvernement i Nord-Irak. Namnet kan òg skrivest som Jabal Sasan.
Den internasjonale straffedomstolen
Den internasjonale straffedomstolen (engelsk International Criminal Court, fransk Cour pénale internationale) er ein permanent, internasjonal domstol oppretta for å straffeforfylgja einskildmenneske for krigslovbrot, lovbrot mot menneskja og folkemord. Han har i oppgåve å syrgja for at menneske som er skulda for slike lovbrot vert stilt til ansvar dersom styresmaktene i landet der lovbrotet har funne stad sjølv ikkje maktar eller ynskjer å reisa sak. Domstolen har sete i Haag i Nederland, men rettssaker kan haldast kvar som helst.
I Haag ligg òg Den internasjonale domstolen (ICJ), som er domstolen til SN for avgjerd i tvistar mellom statar.
Den internasjonale straffedomstolen er ikkje vorten anerkjend av stormakter som USA, Russland, Kina, India, Indonesia og Tyrkia.
Soge
Den internasjonale straffedomstolen vart skipa i 2002. Domstolen kan berre døma i lovbrot som har hendt etter 1. juli 2002, datoen då traktaten for skipinga (Roma-vedtektene om Den internasjonale straffedomstol) tredde i kraft. Traktaten vart underteikna i Roma den 17. juli 1998. Noreg ratifiserte traktaten den 16. februar 2000.
To av aktorane ved Nürnbergprosessen, Benjamin Ferencz og Henry T. King, var dei viktigaste pådrivarane for skipinga av domstolen og har mellom anna medverka til å utforma det juridiske grunnlaget.
Medlemsland
Om lag 123 statar er medlemer av domstolen. Israel, Russland, Sudan og USA har kunngjort at dei korkje vil anerkjenna eller ratifisera. Burundi vart i oktober 2017 fyrste stat som trekte seg frå domstolen.
Domarane
Domstolen består av 18 internasjonale domarar. Dei vert valde for for éin periode på ni år av generalforsamlinga til domstolen som består av representantar frå alle dei nasjonane som har ratifisert vedtektene til domstolen. Domstolen har si eiga tiltalemynde som vert leidd av ein sjefklagar. I tiltalemynda til domstolen er det òg ei etterforskingsavdeling.
Saker ført for domstolen (utval)
Slobodan Milošević var det fyrste statsoverhovudet som vart sikta for lovbrot mot menneskja ved domstolen. Omar Hassan al-Bashir var det fyrste statsoverhovudet som vart sikta for folkemord. Den 17. mars 2023 vart det utferda ein arrestordre på Vladimir Putin tiltala for deportasjon av barn.
Satyendra Nath Bose
Han er mest kjend for arbeidet innan kvantemekanikk tidleg i 1920-åra, då han la grunnlaget for Bose-Einstein-statistikk og teorien for Bose-Einstein-kondensat. Han er blitt heidra med å få partikkelen boson kalla opp etter seg.
Pic de Rochebrune
Pic de Rochebrune er ein 3 320 meter over havet høg fjelltopp i Kottialpane i departmentet Hautes-Alpes i Frankrike.
For å kome til topps krevst det ein del klatring.